हेर्नुस्, देशका ६० लाख युवायुवती देशमा भएका उद्योग बन्द हुँदा आज विदेशमा गैंची हान्न बाध्य छन् । त्यसैकारण यहाँ सयौं मेनपावर फस्टाएका छन् । अनि तिनै मेनपावर चलाउनेहरु श्रम मन्त्री हुन्छन् । जुन देशमा श्रमिक पठाउने हो, मेनपावरको कारिन्दा त्यो देशमा राजदूत बनेर गएको छ । जसले यहाँबाट मजदूर बेचेको छ, उसैले त्यहाँ गएर तिनको के भलो गर्छ ? ल हेर्नुस् त, एकातिर उद्योग बेचेर जागिर छुटायो । अर्काेतिर जनता बिदेशमा बेच्ने कम्पनी खोल्यो, अनि उतै राजदूत बनेर गयो । उल्का छैन त ? देशलाई यस्तो बनाउने कांग्रेस साम्यवादको चित्र बनाइदिएर तिनै जनतालाई तर्साउँदैछ ।
